CELEX: C2007/095/111
Language: sl
Date: 2007-04-28 00:00:00
Title: Zadeva T-80/07: Tožba, vložena 15. marca 2007 — JanSport Apparel proti UUNT (BUILT TO RESIST)

28.4.2007   
            
            
               SL
            
            
               Uradni list Evropske unije
            
            
               C 95/55
            
         Tožba, vložena 15. marca 2007 — JanSport Apparel proti UUNT (BUILT TO RESIST)
   (Zadeva T-80/07)
   (2007/C 95/111)
   Jezik postopka: angleščina
   Stranki
   
      Tožeča stranka: JanSport Apparel Corp (Wilmington, Združene države Amerike) (zastopniki: C. Bercial Arias, C. Casalonga, K. Dimidjian-Lecompte, odvetniki)
   
      Tožena stranka: Urad za usklajevanje na notranjem trgu (znamke in modeli)
   Predlogi tožeče stranke
   
               —
            
            
               razveljavitev odločbe drugega odbora za pritožbe z dne 12. januarja 2007, R 1090/2006-2, s katero je bila delno zavrnjena registracija prijave CTM št. 2937522 BUILT TO RESIST za naslednje proizvode:
               
                           —
                        
                        
                           papir, lepenka in izdelki iz teh snovi, ki jih ne obsegajo drugi razredi; tiskarski izdelki; knjigoveški material; table iz papirja ali lepenke, albumi, okrožnice, vreče iz papirja ali plastike za embaliranje, papirnate vrečke (stožčaste), slinčki iz papirja, knjige, koledarji, kartonske nalepke, katalogi, geografske karte, vzorci za vezenje, gravure, ovojnice, mape, formularji, voščilnice, knjige, revije, časopisi, pamfleti, okrožnice in druge tiskane publikacije, fotografije, slike, portreti, razglednice, pisarniški pribor, naslovne ploščice, naslovne štampiljke, lepilni trakovi za pisarniške ali gospodinjske namene, označevalni trakovi za knjige, pisalne podloge, gumirani trakovi, papir, lepenka in izdelki iz teh snovi, lepila za pisarniški material in za gospodinjske namene, potrebščine za umetnike; čopiči; pisalni stroji in pisarniški pribor (razen pohištva); materiali za učenje in poučevanje (razen aparatov); zavijalni materiali iz umetnih snovi (ki jih ne obsegajo drugi razredi); tiskarske črke; škatle za barvice, pisalna peresa, pisemski papir, ovojnice, plakati, papirnati transparenti, rokovniki, beležnice in papirnate mape; podlage za računalniško miško iz razreda 16;
                        
                     
                           —
                        
                        
                           usnje in imitacije usnja in izdelki iz teh snovi, ki jih ne obsegajo drugi razredi; živalske kože, živinske kože; kovčki in potovalne torbe; večnamenske torbe in športne torbe, mehki kovčki, kovčki, nahrbtniki, vsakodnevni nahrbtniki, torbice za okoli pasu, nahrbtniki z okvirjem, platneni nahrbtniki, smučarski nahrbtniki, torbe za knjige, velike torbe, kopalne torbe, kolesarske torbe, ročne torbe, potovalne torbe za oblačila, potovalne torbe za oblačila, ročni kovčki, kovčki s koleščki, aktovke, denarnice, dežniki in sončniki, etuiji in držala za vizitke, listnice in denarne sponke, trakovi, podloge in pasovi in vsi proizvodi v zvezi z zgoraj navedenimi, če jih obsega razred 18; in
                        
                     
                           —
                        
                        
                           oblačila, pokrivala in obutev iz razreda 25; in
                        
                     
         
               —
            
            
               naj se Uradu naloži plačilo stroškov tožeče stranke.
            
         Tožbeni razlogi in bistvene trditve
   
      Zadevna znamka Skupnosti: Nacionalna besedna znamka „BUILT TO RESIST “za blago in storitve iz razredov 16, 18 in 25 — prijava št. 293 7522.
   
      Odločba preizkuševalca: Zavrnitev prijave.
   
      Odločba Odbora za pritožbe: Pritožba se zavrne.
   
      Navajani tožbeni razlogi: Kršitev člena 7(1)(b) in 7(1)(c) Uredbe Sveta št. 40/94.
   Prvič, glede opisa prijavljene besedne znamke, tožeča stranka trdi, da le-ta omogoča upoštevni javnosti, da nemudoma in brez nadaljnjega pomisleka zazna katerokoli značilnost ponujenega blaga. Zgolj dejstvo, da zadevna besedna znamka spominja na prijavljene proizvode, po mnenju tožeče stranke, ne zadostuje za zavrnitev registracije in se torej omogoči varstvo na podlagi člena 7(1)(c). Še več, tožeča stranka trdi, da glede na ustaljeno sodno prakso, četudi je slogan poleg osnovne funkcije blagovne znamke namenjen tudi trženju ali oglaševanju, to še ni razlog za zavrnitev registracije. Nadalje tožeča stranka trdi, da dejstvo, da je bila blagovna znamka registrirana na nacionalni ravni v Združenih državah za iste proizvode, dokazuje, da jo javnost lahko zazna in še natančneje za angleško govoreče potrošnike predstavlja označbo trgovskega izvora.
   Drugič, glede razlikovalnega učinka, tožeča stranka trdi, da besedna znamka vsebuje vsaj minimalno stopnjo razlikovalnega učinka, zaradi česar bi bilo treba dovoliti registracijo.